
Na temelju članka 47. Statuta Općine Bistra (Službeni glasnik Općine Bistra br. 1/18 ), a u vezi s člankom 34. Zakona o fiskalnoj odgovornosti (Narodne novine br. 111/18), člankom 7. st. 1 i čl. 8. st. 9. Uredbe o sastavljanju i predaji Izjave o fiskalnoj odgovornosti (Narodne novine br. 95/19), Općinski načelnik Općine Bistra dana 28.09.2020. g.  donosi
O D L U K U
O PROCEDURI IZDAVANJA I OBRAČUNAVANJA PUTNIH NALOGA
Članak 1.
Ovom Procedurom uređuju se postupanja vezana za utvrđivanje prijedloga za upućivanje na službeno putovanje, postupak odobrenja i izdavanja te obračuna naloga za službeno putovanje dužnosnika i zaposlenika Općine Bistra.
Članak 2.
Iznimno od stavka 1. Ovog članka naknada troškova službenog putovanja za vanjske suradnike koji dolaze u Općinu ili putuju na neko drugo odredište a vezano za rad Općine Bistra, odobrit će se posebnom odlukom Općinskog načelnika.

Članak 3.
Način i postupak odobrenja, izdavanja te obračunavanja putnih naloga određuje se prema sljedećem postupku:
	DIJAGRAM TIJEKA
	 OPIS AKTIVNOSTI
	IZVRŠENJE
	ROK
	POPRATNI DOKUMENTI

	Prijedlog/Zahtjev za odlazak na službeno putovanje
	Usmeni ili pismeni zahtjev voditelja odsjeka uz navođenje opravdanosti službenog puta.
	Općinski načelnik, Zamjenik općinskog načelnika, Pročelnik jedinstvenog upravnog odjela 
	Tijekom godine
	Poziv, prijavnica, registracija, plan i program.

	Razmatranje zahtjeva za službeno putovanje od strane čelnika ili druge ovlaštene osobe
	Ukoliko je zahtjev za službeni put opravdan te su osigurana sredstva u planu proračuna daje se naredba za izdavanje putnog naloga
	Općinski načelnik, Zamjenik općinskog načelnika, Pročelnik jedinstvenog upravnog odjela
	U roku od tri dana od zaprimanja prijedloga
	Prijedlog za upućivanje na službeno putovanje s popratnim dokumentima

	Izdavanje putnog naloga
	Izdaje se putni nalog s napomenom o akontaciji, upisuje se u evidenciju putnih naloga i daje na potpis čelniku ili ovlaštenoj osobi
	Odsjek za računovodstvo i financije izdaje putni nalog a potpisuje ga Načelnik, Zamjenik načelnika ili Pročelnik

	Najkasnije 1 radni dan prije početka službenog putovanja
	Putni nalog s napomenom o akontaciji

	Preuzimanje putnog naloga
	Preuzimanje naloga za službeno putovanje
	Djelatnik koji ide na službeno putovanje
	Najkasnije 1 radni dan prije početka službenog putovanja
	Putni nalog s napomenom o akontaciji

	Isplata akontacije
	Odlazak u Odsjek za financije i računovodstvo radi isplate akontacije temeljem odobrenja na nalogu za službeno putovanje
	Računovodstveni referent-blagajnik
	Najkasnije 1 radni dan prije početka službenog putovanja
	Putni nalog i blagajnička isplatnica

	Obračun putnog naloga
	Popunjavanje obveznih podataka, obračun troškova, prilaganje vjerodostojne dokumentacije, prilaganje izvješća o rezultatima službenog puta, potpisivanje naloga
	Djelatnik koji je bio na službenom putovanju
	U roku od 3 radna dana po završetku službenog putovanja
	Putni nalog i vjerodostojna dokumentacija za troškove

	Povrat više primljene akontacije
	Povrat više primljene akontacije ako su ukupni troškovi službenog putovanja manji od primljene akontacije
	Djelatnik koji je bio na službenom putu, blagajnik
	Isti dan po obračunu a najkasnije 3 radna dana po završetku službenog putovanja  
	Putni nalog i vjerodostojna dokumentacija za troškove

	Formalna i računska kontrola putnog naloga
	Formalna, računska i suštinska kontrola obračunatog putnog naloga
	Blagajnik ili ovlaštena osoba u odsjeku za financije i računovodstvo
	Najkasnije u roku od 3 dana od primljenog obračunatog putnog naloga
	Putni nalog i vjerodostojna dokumentacija za troškove

	Likvidiranje putnog naloga
	Po obavljenoj suštinskoj i računskoj kontroli obračunati putni nalog odobrava se za plaćanje i daljnje evidentiranje
	Voditeljica Odsjeka za financije i računovodstvo
	Najkasnije u roku od 2 dana od formalne i računske kontrole
	Putni nalog i vjerodostojna dokumentacija za troškove

	Odobrenje isplate putnog naloga
	Kontrolirani i Likvidirani putni nalog odobrava se za isplatu
	Općinski načelnik, Zamjenik načelnika ili Pročelnik
	U roku od tri dana od likvidiranog putnog naloga
	Likvidirani putni nalog s vjerodostojnom dokumentacijom

	Isplata po putnom nalogu
	Isplata troškova službenog putovanja u gotovini iz blagajne
	Blagajnik ili osoba u odsjeku za financije i računovodstvo
	U roku od dva radna dana od odobrene isplate po putnom nalogu
	Putni nalog s vjerodostojnom dokumentacijom odobren za isplatu, blagajnička isplatnica


Članak 4.

Ova Odluka stupa na snagu danom donošenja i objavit će se na službenoj internetskoj stranici Općine Bistra.

